Juhtivkomisjon majanduskomisjon EELNÕU

**578 SE I**

**Ühistranspordiseaduse muutmise seaduse eelnõu**

 Ühistranspordiseaduses tehakse järgmine muudatus:

1. Seaduse paragrahvi 54 lg 4 muudetakse ja sõnastatakse järgmiselt:

(4) Taksovedu on ilma taksoveoloa, sõidukikaardi ja teenindajakaardita keelatud. Taksoveo osutamisel peab sõidukil olema vähemalt üks taksotunnus, milleks on auto katusel paiknev takso plafoon või auto paremal küljel asetsev taksoteenust osutav kirjeldus.

1. Seaduse paragrahvi 57 lg 1 täiendatakse punktiga 5:

 5) tulenevalt Keeleseaduse § 7 p 6 esitama vähemalt B1-tasemel eesti keele oskust tõendava dokumendi.

1. Seaduse paragrahv 58 lg 2 p 2 tunnistatakse kehtetuks.
2. Seaduse paragrahv 58 lg 2 p 3 tunnistatakse kehtetuks.
3. Seaduse paragrahvi 64 lg 3 muudetakse ja sõnastatakse järgmiselt:

(3) Taksoveol kasutatavale sõidukile peavad olema paigaldatud plafoon, taksomeeter, hinnakiri (edaspidi taksotunnused) ja printer.

1. Seaduse paragrahvi 64 lg 6 muudetakse ja sõnastatakse järgmiselt:

(6) Sõidukile on keelatud paigaldada taksotunnust matkivat tunnust. Samuti on keelatud mis tahes teenuse osutamine sõidukiga, millel on taksotunnust matkiv tunnus.

1. Seaduse paragrahvi 65 lg 1 muudetakse ja sõnastatakse järgmiselt:

(1) Taksoveol on sõidukijuht kohustatud:

1. Seaduse paragrahv 65 lg 11 tunnistatakse kehtetuks.
2. Seaduse paragrahvi 65 lg 4 muudetakse ja sõnastatakse järgmiselt:

(4) Taksoveol tasub sõitja hinnakirja alusel kujuneva taksomeetri näidu järgi. Kui sõidukijuht rikub käesoleva paragrahvi lõikes 1 või 2 sätestatut, on sõitjal õigus tasumisest keelduda.

1. Seaduse paragrahvi 66 lg 2 muudetakse ja sõnastatakse järgmiselt

(2) Taksoveol teeliikluses osutatavate teenuste hinnad peab vedaja programmeerima sõidukile paigaldatud taksomeetrisse ja need peavad olema kantud taksomeetri kohandamise tunnistusele ning hinnakirjale. Mis tahes teenuse hinna eraldi esiletõstmine, kui see võib sõitjat eksitada, on keelatud.

Lauri Hussar

Riigikogu esimees

Tallinn, 2025

Algatab Riigikogu liige 10.02.2025

Kalle Grünthal